**Mark Scheifele** (s. 15. maaliskuuta 1993 Kitchener, Ontario) on kanadalainen jääkiekkoilija, joka edustaa NHL-joukkue Winnipeg Jetsiä. Hän on pelipaikaltaan keskushyökkääjä ja laukoo oikealta. Scheifelen vahvuudet ovat kokonaisvaltaisuudessa. Hän on isokokoinen pelaaja, jolla on hyvä pelikäsitys ja työmoraali.

Ura
---

### Seuraura

Scheifele pelasi juniorina kotikaupungissaan Kitchener Jr. Rangersissä Alliance Pavilion Leagueta. Kauden jälkeen Saginaw Spirit varasi hänet seitsemännellä kierroksella 134. pelaajana OHL:n Priority Selectionissa 2009. Kaudeksi 2009–2010 hänet lähetettiin Kitchener Dutchmenin B-nuoriin Greater Ontario Junior Hockey Leagueen. Kauden jälkeen Spirit myi Scheifelen ja 2. kierroksen varauksen vuodelle 2013 pelaajaoikeudet Barrie Coltsiin vaihdossa maalivahti Mavric Parksiin elokuussa 2010. Kaksi viikkoa myöhemmin hän teki Coltsin kanssa sopimuksen.

Kaudella 2010–2011 Scheifele oli Coltsin toiseksi paras pistemies tehoilla 22+53=75. Hän voitti 53 syötöllä OHL:n syöttöpörssin, pelasi kärkilupausten tähdistöottelussa ja valittiin tulokkaiden toiseen tähdistökenttäliseen. TSN:n tammikuun 2011 listauksessa Scheifelen oli sijalla 21. mutta Winnipeg Jets varasi hänet lopulta ensimmäisen kierroksen seitsemäntenä pelaajana NHL:n varaustilaisuudessa 2011.

Scheifele vakuutti kautta 2011–2012 edeltäneissä harjoitusotteluissa ja lokakuussa 2011 Jets teki Scheifelen kanssa tulokassopimuksen. Hän aloitti kauden NHL:ssä. Scheifele teki ensimmäisen NHL-maalinsa 19. lokakuuta 2011 Toronto Maple Leafsin James Reimerin taakse. Hän ehti pelata NHL:ssä seitsemän ottelua tehden yhden maalin, ennen kuin 23. lokakuuta hänet lähetettiin takaisin OHL:n Coltsiin. Kun joukkue ei saanut paikkaa pudotuspeleissä, Jets lähetti Scheifelen pelaamaan AHL-joukkue St. John’s IceCapsiin Calder Cupin pudotuspeleihin.

Kaudella 2012–2013 Scheifele haki paikkaa Jetsissä harjoitusleirin kautta ja aloittikin kauden NHL:ssä. Hän oli kuitenkin katsomossa monessa ottelussa ja hänet lähetettiin neljän ottelun jälkeen takaisin Coltsiin. Runkosarjassa hän oli joukkueen toiseksi paras pistemies tehoilla 39+40=79 ja voitti OHL:n pudotuspelien maali- ja pistepörssin 21 ottelussa tehoilla 15+26=41.

Kausi 2013–2014 oli Scheifelen varsinainen tulokaskausi NHL:ssä ja hän oli yksi suosikeista voittamaan Calder Memorial Trophyn 2014. Hän pelasi kaikissa 60 Jetsin ottelussa ennen olympialaistaukoa, mutta oli maaliskuussa 2014 New York Islandersia vastaan kärsityn polvivamman vuoksi sivussa loppukauden.

Kaudella 2014–2015 Scheifele teki 82 runkosarjassa ottelussa tehot 15+34=49 ja neljässä playoff-ottelussa yhden syöttöpisteen.

### Maajoukkueura

Scheifele pelasi alle 18-vuotiaiden MM-kilpailuissa vuonna 2011 ja valittiin kolmen parhaan pelaajan joukkoon. Alle 20-vuotiaiden MM-kilpailuissa hän pelasi 2012 ja 2013. Vuonna 2012 Scheifele voitti pronssia ja seuraavana vuonna hänet valittiin Kanadan kolmen parhaan pelaajan joukkoon.

Scheifele on pelannut kolmet aikuisten MM-kilpailut, joista hänellä on kultaa 2016 ja hopeaa 2017.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Barrie Colts | OHL | 66 | 22 | 53 | 75 | 35 | – | – | – | – | – |
| 2011–2012 | Barrie Colts | OHL | 47 | 23 | 40 | 63 | 36 | 13 | 5 | 7 | 12 | 12 | JMM | 6 | 3 | 3 | 6 | 0 |
|  | Winnipeg Jets | NHL | 7 | 1 | 0 | 1 | 0 | – | – | – | – | – |
|  | St. John’s IceCaps | AHL | – | – | – | – | – | 10 | 0 | 1 | 1 | 2 |
| 2012–2013 | Barrie Colts | OHL | 45 | 39 | 40 | 79 | 30 | 21 | 15 | 26 | 41 | 14 | JMM | 6 | 3 | 6 | 9 | 6 |
|  | Winnipeg Jets | NHL | 4 | 0 | 0 | 0 | 0 | – | – | – | – | – |
| 2013–2014 | Winnipeg Jets | NHL | 63 | 13 | 21 | 34 | 14 | – | – | – | – | – | MM | 8 | 2 | 2 | 4 | 0 |
| 2014–2015 | Winnipeg Jets | NHL | 82 | 15 | 34 | 49 | 24 | 4 | 0 | 1 | 1 | 4 |
| 2015–2016 | Winnipeg Jets | NHL | 71 | 29 | 32 | 61 | 48 | – | – | – | – | – | MM | 9 | 4 | 5 | 9 | 8 |
| 2016–2017 | Winnipeg Jets | NHL | 79 | 32 | 50 | 82 | 38 | – | – | – | – | – | WCup | 3 | 0 | 1 | 1 | 2 |
|  |  |  |  |  |  |  |  |  |  |  |  |  | MM | 10 | 3 | 5 | 8 | 8 |
| 2017–2018 | Winnipeg Jets | NHL | 60 | 23 | 37 | 60 | 18 | 17 | 14 | 6 | 20 | 10 |
| 2018–2019 | Winnipeg Jets | NHL | 82 | 38 | 46 | 84 | 38 | 6 | 2 | 3 | 5 | 8 |
| 2019–2020 | Winnipeg Jets | NHL | 71 | 29 | 44 | 73 | 45 | 1 | 0 | 0 | 0 | 0 |
| 2020–2021 | Winnipeg Jets | NHL | 56 | 21 | 42 | 63 | 12 | 5 | 2 | 3 | 5 | 17 |
| 2021–2022 | Winnipeg Jets | NHL | 67 | 29 | 41 | 70 | 23 | – | – | – | – | – |
| 2022–2023 | Winnipeg Jets | NHL | 81 | 42 | 26 | 68 | 43 | 4 | 1 | 0 | 1 | 4 |
| 12 kautta | yhteensä | NHL | 723 | 272 | 373 | 645 | 303 | 37 | 19 | 13 | 32 | 43 |

Lähteet
-------

* Mark Scheifele The Internet Hockey Databasessa (englanniksi)
* Mark Scheifele Legends of Hockey -sivustolla (englanniksi)
* Mark Scheifele Jatkoaika.comissa

### Viitteet

1. 1 2 3 4 5 6 7  Mark Scheifele *Elite Prospects*. Everysport Media Group AB.  (englanniksi)
2. ↑  2011 McKenzie's Top Prospects – Mid-season  28.1.2011. The Sports Network. Viitattu 25.10.2015. (englanniksi)
3. ↑  Jets agree to terms with Mark Scheifele  3.10.2011. Winnipeg Jets'. Viitattu 25.10.2015. (englanniksi)
4. ↑  Tim Campbell: Jets Send Scheifele Back to the OHL  23.10.2011. Winnipeg Free Press. Viitattu 25.10.2015. (englanniksi)
5. ↑  Skylar Peters: Mark Scheifele Emerging As True Calder Trophy Candidate  3.2.2014. Hockey at the Forks.  Arkistoitu 18.10.2015. Viitattu 25.10.2015. (englanniksi)
6. ↑  Peter Tessier: Mark Scheifele- Calder Candidate?  14.9.2013. hockeybuzz.com. Viitattu 25.10.2015. (englanniksi)
7. ↑  Jacob Stoller: Scheifele & Trouba top Calder candidates  31.1.2014. winnipegwhiteout.com.  Arkistoitu 5.9.2015. Viitattu 25.10.2015. (englanniksi)
8. ↑  Tim Campbell ja Gary Lawless: Scheifele out for several weeks with knee injury  5.3.2014. Winnipeg Free Press. Viitattu 25.10.2015. (englanniksi)

Kanadan joukkue – Jääkiekon MM-kilpailut 2016
4 Hall |
5 Ceci |
6 Ellis |
7 Matheson |
8 Tanev |
9 Duchene (**A**) |
10 Hutton |
11 Gallagher |
14 Dumba |
16 Domi |
19 Brassard |
23 Reinhart |
24 Perry (**C**) |
27 Murray |
31 Pickard |
33 Talbot |
38 Jenner |
44 Rielly |
55 Scheifele |
61 Stone |
63 Marchand |
90 O’Reilly (**A**) |
97 McDavid |
Valmentaja Bill Peters

Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (**C**)  |
29 MacKinnon |
30 Johnson |
31 Pickard |
44 Vlasic (**A**) |
53 Skinner |
55 Scheifele |
71 Killorn |
90 O’Reilly (**A**) |
Valmentaja Cooper